Mat 12:28 Maar as Ek deur die Gees van God die duiwels uitdryf, dan het die koninkryk van God by julle gekom.
Die finale oorlogvoering is gedoen, dit is voltooi het Christus gesê, en die Satan en sy strategieë geopenbaar.
Col 2:14 en die skuldbrief teen ons, wat met sy insettinge ons vyandig was, uitgedelg en weggeruim het deur dit aan die kruis vas te nael,
Col 2:15 nadat Hy die owerhede en magte uitgeklee en hulle in die openbaar tentoongestel en daardeur oor hulle getriomfeer het.
Ons lewe in die tydperk van die Kerk waar die duiwel geestelik gebind is deur die offerhande van Christus wat ons verlos het van ons sonde en sodoende van die aanklag van die Satan teen ons. Die kerk word nog vervolg en kan liggaamlik gedood word, maar geestelik kan die duiwel niks aan ons doen nie. Die duisendjarige tydperk is simbolies van ŉ tydperk wat onbepaald is. Dit is die tydperk van die Kerk en sy Missio Dei op aarde. Ons verwag ŉ tydperk van afvalligheid in die laaste dae asook ŉ oplewing van oorloë, katastrofes, siektes, ekonomiese ineenstorting en vervolging. Dit is die tyd wat die twee getuies gedood word, nl. die Woord van God en die Kerk op aarde, in die sin dat die afvalligheid so groot sal wees dat mense sal soek na God. Algemene swaar tydperke vir gelowiges en ongelowiges lê in die toekoms voor. Die Antichris was van die sondeval van Adam en Eva besig om die kerk te vervolg. Daar was altyd antichriste en die vorm van regerings, keisers, die Rooms Katolieke was ook beskou as ŉ tipe Antichris, die Moslems, die Hindoe, die ateïste, en almal wat anti-Christus is nl. Antichriste is. Onder diegene vind ons dan ook die Nuwe Hervormers en die Jesus Seminaar omrede Christus nie erken word as God nie, sy opstanding word nie erken nie daarom kan daar nie verlossing vir die mens wees nie. M.a.w. diegene is antichriste volgens wat die Bybel duidelik sê.